তবে দলে কোন্দল-গ্রুপিং যাই থাক না কেন আগামী নির্বাচনে নাজমুল হাসান পাপন-ই যে আওয়ামী লীগের প্রার্থী হচ্ছেন, এ নিয়ে সংশয় নেই কারো। স্থানীয়রা জানান, সংসদ সদস্য নাজমুল হাসান পাপনের একটি পরিচ্ছন্ন ইমেজ রয়েছে। স্থানীয়ভাবে তিনি একজন সজ্জন মানুষ হিসেবে পরিচিত। প্রয়াত প্রেসিডেন্ট জিল্লুর রহমানের পুত্র হিসেবেও এলাকায় তার একটি আলাদা ও সংহত অবস্থান রয়েছে। এছাড়া বিসিবি সভাপতির দায়িত্ব পালনের বিষয়টিকেও স্থানীয়রা যথেষ্ঠ ইতিবাচক হিসেবে নিয়েছেন। এসব নানা কারণে এ আসনে নাজমুল হাসান পাপন কেবল একজন শক্তিশালী প্রার্থীই নন, ভিআইপি প্রার্থীও।